**Tööde iseloomustus ja tingimused**

Töö tehniliseks aluseks on **Kobras OÜ** poolt koostatud „Nõrgassaare-Kargoja metsaparandusobjekt. Kaust 2. Uuendustööde kava V02.1“.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

Objektiga on võimalik tutvuda: metsataristu spetsialist Rein Kilgi, tel: 5073440, e-mail: [rein.kilgi@rmk.ee](mailto:rein.kilgi@rmk.ee).

Töövõtja annab Tellijale valmis Töö lõplikult üle **hiljemalt 1.09.2025.a.** Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2025.

Töödele on nõutav teostusgarantii kestvusega 2 aastat arvates kasutuselevõtu akti allkirjastamisest tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine tellija pangakontole.

## Hanke tehniline kirjeldus

Lepinguga tellitakse Põdraoja tee (1,89 km) ja Põhja tee (2,40 km) uuendamise, mis asuvad Tartu maakonnas, Peipsiääre vallas, Põdra, Kargaja, Koosa, Koosalaane ja Tähemaa külas.

**Nõrgassaare-Kargoja metsaparandusobjekt. Kaust 2. Uuendustööde kava V02.1 teostatakse ainult Põdraoja tee - EH2 ja Põhja tee - EH3 uuenduse tööd.**

Objektile pääseb Luunja - Kavastu - Koosa kõrvalmaantee nr 22250 km-lt 19,797 algava Põdraoja tee kaudu.

**Põdraoja tee (1,89 km)** algab Luunja-Kavastu-Koosa kõrvalmaantee kaitsevööndi piirilt (km 19,797) ja lõppeb tee ristumisel Põhja ja Tiiu teega (kvartalite KS060, KS067, KS066 ja KS056 ristumiskoht). Uuendatava tee praegune olukord on hea. Teel on üksikuid tekkivaid löökauke. Tee mulle koosneb kohalikust pinnasest (sh kraavide väljakaevatud pinnas), milleks on liivsavi. Peale on rajatud kruusast kande ja kulumiskiht. Katendi pealt laius on 4,0 m.

Uuendustööde kavaga on ette nähtud purustatud kruusast 10 cm paksune kulumiskiht, Pos6. katte uuendamine. Enne kulumiskihi ehitamist on ette nähtud tee katendi aluse tasandamine greideriga. Teele rajatakse 8 M5 tüüpi mahasõidukohta ja üks M3 mahasõidukoht põllule.

Põdraoja teele rajatakse katendi kiht piketi vahemikul pk 0+34-18+89 purustatud kruusast, fr 0...32 mm (POS 6), h=0,10 m. Teerajatiste katendiks on ette nähtud kruus, fr 0...63 mm (POS 4), h=0,30 m, geotekstiilil (Deklareeritud tõmbetugevus MD/CMD ≥20 kN/m, 5,0 m lai).

**Põhja tee (2,40 km)** algab tee ristumisel Põdraoja ja Tiiu teega (kvartalite KS060, KS067, KS066 ja KS056 ristumiskoht) ja lõppeb tee ristumisel Paju teega kvartalil KS084. Uuendatava tee praegune olukord on hea. Teel on üksikuid tekkivaid löökauke. Tee mulle koosneb kohalikust pinnasest (sh kraavide väljakaevatud pinnas), milleks on liivsavi. Peale on rajatud killustikust kande- ja kulumiskiht. Mulde paksus on 0,4 m ja pealt laius on 4,0 m.

Uuendustööde kavaga on ette nähtud rajada purustatud kruusast 10 cm paksune kulumiskiht, Pos6. Enne kulumiskihi ehitamist on ette nähtud tee katendi aluse tasandamine greideriga. Teele on rajatakse 5 mahasõidukohta M3 ja üks T\*-kujuline tagasipööramisekoht TP-T\*. T\*-kujuline tagasipööramisekoht TP-T\* tuleb rajada ühes tasapinnas uuendatava tee pinnaga.

Põhja teele rajatakse katendi kiht piketi vahemikul 0+00-24+03 purustatud kruusast, fr 0...32 mm (POS 6), h=0,10 m. Mahasõidukohtade M5 katendiks on ette nähtud kruus, fr 0...63 mm (POS 4), h=0,30 m, geotekstiilil (Deklareeritud tõmbetugevus MD/CMD ≥20 kN/m, 5,0 m lai). T\*-kujuline tagasipööramisekoht TP-T\* katendiks on ette nähtud kihid olemasoleva tee korral analoogselt uuendatava teega purustatud kruus, fr 0...32 mm (POS 6), h=0,10 m. T\*-kujuline tagasipööramisekoht TP-T\* katendiks on ette nähtud ehitatavas osas kahekihiline kruuskate purustatud kruus, fr 0...32 mm (POS 6), h=0,10 m ja sorteeritud kruus, fr 0...63 mm (POS 4), h=0,20 m, geotekstiilil (Deklareeritud tõmbetugevus MD/CMD ≥20 kN/m, 5,0 m lai).

Ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk). Avalikult teelt rekonstrueeritavale teele liikumisel paigaldatakse tee algusese liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid.

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Truubi otsakute vastuvõtu ajal peab see olema MP Tüüpjoonistes 2019 nõutud mati ulatuses ühtlaselt haljastatud (haljastuse vabasid kohtasid mis on suuremad kui 0,5m2 ei või olla). Haljastuse kõrgus peab olema rohkem kui 10sm ja ei või olla üle 20sm (vastasel juhul tuleb teostada niitmine). Haljastuse saamiseks Tellija tehnilisi tingimusi ei sea. Nõuetekohase haljastuse puudumisel tuleb truubi otsak rajada kookosmatiga, 100% kookoskiududest (350 g/m2) ja mille siduselemendiks on jute nöör/võrk. Plastist ja muud analoogsetest lagunematutest materjalidest sidusnöörid/võrgud on keelatud. **Erosioonitõkke matid, mis sisaldavad plastist ja muud analoogsetest lagunematutest materjalidest sidusnöörid/võrgud on keelatud.**
2. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.